
JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI





PROIECT

HOTĂRÂREA

Nr.  54  din  20.10.2025 
privind acordarea mandatului special reprezentantului UAT Blândeşti în A.G.A. A.D.I. ,,Ecoproces’’ în vederea aprobării tarifului pentru colectarea și transportul deșeurilor reziduale și a Actului adițional nr. 30 la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” – zona 4 Botoșani nr. 927/14.07.2017 

             Consiliul Local Blândeşti întrunit în şedinţă  la data de ;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Urmare adresei Asociaţiei de Dezvoltare Intercomunitară “ECOPROCES” Botoşani nr. 2199/2025; 
Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, constituind un aport pentru dezvoltarea colectivităţi; Raportul de specialitate nr. 2198/2025 prin care se propune acordarea unui mandat special privind exercitarea atribuţiilor, drepturilor şi obligaţiilor prevăzute la art. 10 alin. (5) din Legea nr. 51/2006 a serviciilor comunitare de utilităţi publice, cu modificările și completările ulterioare;
Văzând rapoartele  comisiilor de specialitate ale Consiliului Local al comunei Blândeşti; 

Ȋn conformitate cu prevederile:

- Legii nr. 101/2006 și ale Legii nr. 51/2006 cu modificările și completările ulterioare;
-  OUG 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006;
- Ordinul nr. 324 din 17 iunie 2025 pentru modificarea și completarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul președintelui Autorității Naționale de Reglementare pentru Serviciile Comunitare de Utilități Publice nr. 640/2022;
- art. 17 alin. (3) lit. c) și  art. 18 alin. (2) lit. f) din Statutul Asociaţiei de Dezvoltare Intercomunitară “ECOPROCES” Botoşani;
- Contractul de asociere nr. 12483/21.10.2009;
- Contractul de delegare a gestiunii ,,Concesionarea serviciului public de colectare și transport a deșeurilor municipale solide în Județul Botoșani – zona 4 Botoșani,   nr. 927/14.07.2017;
În baza art. 129, alin. (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
Hotărăşte:
Art. 1. Se acordă mandat special reprezentantului UAT Blândeşti în AGA ADI ,,Ecoproces’’ să voteze pentru:
a) respingerea aprobării tarifului de 293,02 lei/tonă fără TVA pentru activitatea de colectare separată la punct fix și transport separat a deșeurilor municipale reziduale la CMID Stăuceni;
b)  aprobarea  tarifului de 217,76 lei/tonă fără TVA pentru activitatea de colectare separată la punct fix și transport separat a deșeurilor municipale reziduale la CMID Stăuceni;
c) aprobarea Actului adițional nr. 30 la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” zona 4 Botoșani,  nr. 927/14.07.2017;
 Art. 2. Se acordă mandat special reprezentantului UAT Blândeşti în AGA ADI ,,Ecoproces’’ să voteze pentru aprobarea Actului adițional nr.30 la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” zona 4 Botoșani, nr. 927/14.07.2017,  prezentat în anexă;
              Art. 3. Se împuternicește Președintele A.D.I. ,,Ecoproces’’ Botoșani, d-l Dorin Birta să semneze, în numele și pe seama UAT Blândeşti   Actul adițional nr. 30 la Contractul de delegare a gestiunii ,,Concesionarea serviciului public de colectare şi transport a deşeurilor municipale solide în judeţul Botoşani” – zona 4 Botoșani,   nr. 927/14.07.2017;  
             Art. 4. Compartimentele de specialitate din cadrul aparatului propriu al primarului comunei Blândeşti vor duce la îndeplinire prevederile prezentei Hotărâri, iar 1 exemplar se va remite către A.D.I. ,,Ecoproces’’ Botoșani. 
Inițiator proiect de hotărâre,

Primar Stelian MAXIM

